Document ID: /roh_data/filtered/fineweb-2-filterrobots_roh.jsonl.gz/46935

La debatta po cumenzar da nov: Suenter che la votaziun pertutgant il chasti da maridaglia è vegnida annullada ha il Cussegl federal preschentà oz in messadi supplementar cun novas cifras sco basa per lantschar da nov la discussiun en il parlament.
Cura ch’il suveran svizzer haja decidì il 2016 davart l’iniziativa da la partida cristiandemocratica, haja el fatg quai a maun da cifras sbagliadas. Uschia scriva il Cussegl federal en il messadi supplementar ch’el ha publitgà la mesemna. I dettia var 450’000 pèrs maridads che lavurian ed hajan in dischavantatg tar la taglia e betg 80'000 sco oriundamain communitgà.
Il messadi è uss pront per vegnir tractà en il parlament. Dentant betg anc dal tut cler è sche l’iniziativa arriva anc ina giada davant il pievel. Sch’il parlament fa ina cuntraproposta che cuntenta, èn ils iniziants pronts da retrair l’iniziativa.
RR novitads 17:00